கேள்வி: அலெக்ஸ் ஃபெர்குஸன் பற்றி விளக்கவும்.
பதில்: சர் அலெக்ஸ் அல்லது ஃபெர்ஜி என்று பிரபலமாக அறியப்படும் சர் அலெக்சாண்டர் சாப்மேன் “அலெக்ஸ்” பெர்குசன் Kt, CBE, (பிறப்பு கிளாஸ்கோ, கோவான். டிசம்பர் 31, 1941) ஒரு ஸ்காட்லாந்து கால்பந்து மேலாளர் மற்றும் முன்னாள் வீரர் ஆவார். இப்போது மான்செஸ்டர் யுனைடெட் அணியை நிர்வகித்து வருகிறார். 1986 ஆம் ஆண்டு முதல் இந்த அணியின் பொறுப்பில் அவர் இருந்து வருகிறார். அபெர்தீன் மேலாளராக வெற்றிகரமாக உலாவரும் முன்னதாக கிழக்கு ஸ்டிர்லிங்ஷயர் மற்றும் செயிண்ட் மிரன் அணிகளுக்கு அவர் மேலாளராய் இருந்தார். ஜாக் ஸ்டெயினின் மரணத்தை அடுத்து தற்காலிகமாக ஸ்காட்லாந்து தேசிய அணியின் மேலாளராக இருந்த இவர் 1986 ஆம் ஆண்டு நவம்பரில் மான்செஸ்டர் யுனைடெட் அணியின் மேலாளராய் நியமிக்கப்பட்டார். 23 ஆண்டுகள் மான்செஸ்டர் யுனைடெட் அணியில் மேலாளராக இருந்த இவர் சர் மேட் பஸ்பிக்கு பிறகு இந்த அணியின் வரலாற்றில் அதிக காலம் சேவை செய்த மேலாளர் என்னும் பெயர்பெற்றார். இப்போதிருக்கும் லீக் மேலாளர்கள் அனைவரிலும் இவருடையது தான் நீளமான காலமாகும். இந்த காலத்தில் பெர்குசன் ஏராளமான விருதுகளை வென்றிருப்பதோடு பிரித்தானிய கால்பந்து வரலாற்றில் அநேக சமயங்களில் ஆண்டின் சிறந்த மேலாளர் பட்டத்தையும் வென்றிருக்கிறார். 2008 ஆம் ஆண்டில், ஐரோப்பிய கோப்பையை ஒருமுறைக்கும் மேலாக வென்ற மூன்றாவது பிரித்தானிய மேலாளராக அவர் ஆனார். இங்கிலீஷ் கால்பந்து விளையாட்டுக்கு இவரது சேவைகளைப் பாராட்டி இங்கிலீஷ் கால்பந்து பெருமைமிகு கூடத்தில் துவக்க அங்கத்தினராய் இவர் இடம்பெற்றார். 1999 ஆம் ஆண்டில் ராணி இரண்டாம் எலிசபெத் இவருக்கு நைட் (knight) பட்டமளித்தார். 1980களின் ஆரம்பம் முதல் மத்திய காலம் வரையான காலத்தில் பெரும் பல கோப்பைகளுக்கான போட்டிகளில் நகரின் கால்பந்து கிளப்புக்கு மேலாளராய் பணியாற்றியிருக்கும் இவர் நகருக்கு செய்த சேவைக்காக இப்போது ஃப்ரீடம் ஆஃப் தி சிட்டி ஆஃப் அபர்தீன் சுழல்பட்டத்தை கொண்டிருக்கிறார்.
கேள்வி: அலெக்ஸ் ஃபெர்குஸன் - ஆரம்ப வாழ்க்கை பற்றி விளக்கவும்.
பதில்: படிமம்:Alex Ferguson.jpg கப்பல் கட்டும் துறையில் உதவியாளராய் வேலைபார்த்த அலெக்சாண்டர் பீடன் பெர்குசன் மற்றும் அவரது மனைவி எலிஸெபெத் ஹார்டி தம்பதியருக்கு மகனாய் 31 டிசம்பர் 1941 அன்று கோவான் ஷீல்டுஹால் சாலையில் இருக்கும் தனது பாட்டியின் வீட்டில் அலெக்ஸ் பெர்குசன் பிறந்தார். ஆனால் வளர்ந்ததெல்லாம் 667 கோவான் சாலையில் இருக்கும் ஒரு குடியிருப்பு மனையில் தான் (பின் அது இடிக்கப்பட்டு விட்டது). இங்கு அவர் தனது பெற்றோருடனும் தம்பி மார்ட்டின் உடனும் வசித்து வந்தார். ப்ரூம்லோன் சாலை ஆரம்பப் பள்ளி மற்றும் பின்னால் கோவான் உயர்நிலைப் பள்ளியில் இவர் படித்தார். பின்னர் ரேஞ்சர்ஸ் அணியை ஆதரித்தார்.
கேள்வி: அலெக்ஸ் ஃபெர்குஸன் - கிழக்கு ஸ்டர்லிங்ஷயர் பற்றி விளக்கவும்.
பதில்: 1974 ஆம் ஆண்டு ஜூனில் பெர்குசன் கிழக்கு ஸ்டர்லிங்ஷயர் அணியின் மேலாளராய் நியமிக்கப்பட்டார், அப்போது அவருக்கு வயது வெறும் 32 தான். பகுதி நேர வேலையான அதற்கு வாரத்திற்கு £40 ஊதியம் பேசப்பட்டது. அந்த சமயத்தில் கிளப்பில் ஒரு கோல்கீப்பர் கூட ஒப்பந்தம் செய்யப்படாதிருந்தது. ஒழுக்கத்தில் கண்டிப்பானவராக அவர் உடனடியாக அறியப் பெற்றார். கிளப் ஃபார்வர்டு பாபி மெக்கலி பின்னர் கூறுகையில் தான் “யாருக்கும் முன்னர் பயந்தது இல்லை என்றும் ஆனால் ஃபெர்குஸனைக் கண்டு ஆரம்பத்திலேயே பயம் தோன்றி விட்டதாகவும்” கூறினார். ஆயினும் அவரது தந்திர உத்தி முடிவுகளை வீரர்கள் போற்றினர், கிளப்பின் முடிவுகள் கணிசமான முன்னேற்றம் கண்டன. அடுத்து வந்த அக்டோபரில், செயிண்ட் மிரன் அணிக்கு மேலாளர் ஆக ஃபெர்குஸனுக்கு அழைப்பு வந்தது. லீகில் அவர்கள் கிழக்கு ஸ்டர்லிங்ஷயருக்கு கீழே இருந்தனர் எனினும் அவர்கள் ஒரு பெரிய கிளப் தான். கிழக்கு ஸ்டர்லிங்ஷயரை நோக்கி ஃபெர்குஸனுக்கு கொஞ்சம் விசுவாச எண்ணம் இருந்தபோதிலும், ஜாக் ஸ்டீனின் ஆலோசனைக்குப் பின் செயிண்ட் மிரனில் இணைய அவர் தீர்மானித்தார்.
கேள்வி: அலெக்ஸ் ஃபெர்குஸன் - செயிண்ட் மிரென் பற்றி நீங்கள் என்ன அறிந்துள்ளீர்கள்?
பதில்: 1974 ஆம் ஆண்டு முதல் 1978 ஆம் ஆண்டு வரை பெர்குசன் செயிண்ட் மிரென் அணியின் மேலாளராய் இருந்தார், அதன்பின் வெறும் 1000 ரசிகர்களை மட்டுமே கொண்டு பழைய இரண்டாவது டிவிஷனில் கீழ் பாதியில் இருந்த ஒரு அணியை 1977 ஆம் ஆண்டில் முதல் டிவிஷன் சாம்பியன்களாக மாற்றிக் காட்டினார்; இச்சமயத்தில் பில்லி ஸ்டார்க், டோனி ஃபிட்ஸ்பேட்ரிக், லெக்ஸ் ரிச்சர்ட்சன், ஃபிராங்க் மெக்கார்வே, பாபி ரெய்ட் மற்றும் பீட்டர் வேய்ர் போன்ற அற்புதமான தாக்குதல் ஆட்ட வீரர்களைக் கண்டறிந்தார். லீகை வென்ற அணியின் சராசரி வயது 19, கேப்டன் ஃபிட்ஸ்பேட்ரிக்குக்கு வயது 20. ஃபெர்குஸனை பணிநீக்கம் செய்த ஒரே கிளப் செயிண்ட் மிரென் தான். இந்த நீக்கம் தவறானது என்று கூறி அவர் தீர்ப்பாயம் ஒன்றில் வழக்குத் தொடுத்தார், ஆனால் அவரது வழக்குத் தோற்றதோடு மேல்முறையீடுக்கும் அவருக்கு அனுமதி கிட்டவில்லை. வீரர்களுக்கு அங்கீகாரமில்லாமல் தொகைகளை வழங்கியது உட்பட பல்வேறு ஒப்பந்த மீறல்களுக்காக பெர்குசன் நீக்கப்பட்டதாக அதிகாரப்பூர்வ தகவல் கூறுகிறது என்று 1999 ஆம் ஆண்டு மே 30ம் தேதி பில்லி ஆடம்ஸ் ''சண்டே ஹெரால்டு'' செய்தி கூறியது. வீரர்களுக்கு சில செலவுகள் வரி இல்லாமல் வழங்கப்பட வேண்டும் என்று கூறி அலுவலக செயலரிடம் பயமுறுத்தும் வகையில் நடந்து கொண்டதாக அவர்மீது குற்றம் சாட்டப்பட்டது. அந்த பெண்மணியிடம் அவர் ஆறு வாரங்கள் பேசவில்லை, அத்துடன் அவரது சாவிகளை பறிமுதல் செய்து வைத்துக் கொண்டதோடல்லாமல் தனது 17 வயது உதவியாளர் ஒருவரின் மூலமாகத் தான் அவருடன் பேசினார். பெர்குசன் “குறிப்பாக அற்பமாக”வும் “முதிர்ச்சியற்ற வகையிலும்” நடந்து கொண்டதாக தீர்ப்பாயம் தீர்மானித்தது. தீர்ப்பாய விசாரணையின் போது செயிண்ட் மிரென் தலைவரான வில்லி டோட் ஃபெர்குஸனுக்கு “நிர்வாகத் திறமை இல்லை” என்று கூறியதாக செய்திகள் வெளியாயின. மே 31, 2008 அன்று, அத்தனை வருடங்களுக்கு முன்பு ஃபெர்குஸனை பணிநீக்கம் செய்திருந்த டோட் (அப்போது அவருக்கு வயது 87) உடனான ஒரு பேட்டியை ''தி கார்டியன்'' இதழ் வெளியிட்டது. அபெர்தீன் அணியில் பெர்குசன் இணைவதற்கு ஒப்புக் கொண்டது தொடர்பான ஒப்பந்தமீறல் தான் அவரது நீக்கத்திற்கான அடிப்படைக் காரணம் என்று அவர் விளக்கினார். அபெர்தீனுக்கு தன்னுடன் வருவதற்கு குறைந்தது ஒருவீரரை தான் கேட்டுக் கொண்டதாக ''டெய்லி மிரர்'' செய்தியாளரான ஜிம் ரோட்ஜரிடம் பெர்குசன் தெரிவித்தார். அத்துடன் செயிண்ட் மிரென் ஊழியர்களிடம் தான் விலகப் போவதைத் தெரிவித்தார். நடந்த விஷயங்கள் குறித்து டோட் வருந்தினார் என்றாலும் ஊதிய விவகாரம் தொடர்பாக தனது கிளப்பை அணுகாததற்கு அபெர்தீன் அணியை அவர் குறைகூறினார்.
கேள்வி: அலெக்ஸ் ஃபெர்குஸன் - ஆரம்ப ஏமாற்றம் பற்றி தகவல் சொல்.
பதில்: அபெர்தீன் மேலாளராக 1978 ஆம் ஆண்டு ஜூன் மாதத்தில் பெர்குசன் இணைந்தார், முன்னதாக இருந்த பில்லி மெக்நீல் அங்கு ஒரு பருவம் மட்டுமே இருந்தார், அதன்பின் செல்டிக் மேலாளராக வாய்ப்பு கிட்டி சென்று விட்டார். அபெர்தீன் ஸ்காட்லாந்தின் முக்கிய கிளப்களில் ஒன்றாக இருந்தது என்றாலும், 1955 ஆம் ஆண்டு முதல் அவர்கள் லீக் வென்றதில்லை. ஆயினும், அணி நன்கு விளையாடி வந்தது, முந்தைய டிசம்பரில் இருந்து ஒரு லீக் போட்டியில் கூட தோற்காது விளையாடிக் கொண்டிருந்தது. முந்தைய பருவத்தின் லீகில் இரண்டாவது இடத்தையும் பிடித்திருந்தது. பெர்குசன் மேலாளராகி இப்போது நான்கு வருடங்கள் ஆகி இருந்தது என்றாலும், இன்னும் அவர் சில வீரர்களைக் காட்டிலும் பெரிய வயது வித்தியாசமுடையவராய் இருக்கவில்லை. ஜோ ஹார்பர் போன்ற மூத்த வீரர்களின் மரியாதையை வெல்வதில் அவருக்குப் பிரச்சினைகள் இருந்தது. அந்த பருவம் குறிப்பாக சிறப்பாக செல்லவில்லை, அபெர்தீன் ஸ்காட்டிஷ் எப்.ஏ.கோப்பையில் அரை-இறுதியையும் லீக் கோப்பையில் இறுதிப் போட்டியையும் எட்டியது. ஆனால் இரண்டு போட்டிகளிலும் தோற்றது, லீகில் நான்காவது இடத்தைப் பிடித்தது. 1979 ஆம் ஆண்டு டிசம்பரில், மீண்டும் லீக் கோப்பை இறுதியில் அவர்கள் தோற்றனர், இந்தமுறை அவர்கள் டண்டீ யுனைடெட் அணியிடம், மறுஆட்டத்தில் தோற்றிருந்தனர். பெர்குசன் இந்த தோல்விக்கான பொறுப்பை ஏற்றுக் கொண்டார், மறுஆட்டத்திற்கான அணியில் தான் மாற்றங்கள் செய்திருக்கவேண்டும் என்று அவர் கூறினார்.
கேள்வி: அலெக்ஸ் ஃபெர்குஸன் - கடைசியாக சில்வர்வேர் அணி பற்றி தகவல் சொல்.
பதில்: அபெர்தீன் பருவத்தை மோசமாகத் துவங்கியிருந்தது என்றாலும் அவர்களது ஆட்டம் புத்தாண்டில் அதிரடியாய் மேம்பட்டது, அந்த பருவத்தின் ஸ்காட்டிஷ் லீகை இறுதி நாளில் 5-0 என்கிற கோல் கணக்கில் அவர்கள் வென்றனர். பதினைந்து வருடத்தில் லீகில் ரேஞ்சர்ஸ் அல்லது செல்டிக் கோப்பை வெல்லாதிருந்தது அந்த முறை தான். தனது வீரர்களின் மரியாதை கிட்டியிருந்ததை பெர்குசன் அந்த சமயத்தில் உணர்ந்தார். “எங்களை இணைத்த சாதனை அது தான். இறுதியில் வீரர்களின் நம்பிக்கையைப் பெற்று விட்டிருந்தேன்” என்று பின்னாளில் அவர் கூறினார். ஆயினும் அப்போதும் அவர் கண்டிப்பு மிகுந்தவராய் தான் இருந்தார், அவரது வீரர்கள் எல்லாம் அவருக்கு ''கோபக்கனல் ஃபெர்ஜி'' (Furious Fergie) என்ற பட்டப் பெயரைச் சூட்டியிருந்தனர். ஜான் ஹெவிட் என்னும் அணி வீரர் ஒருவர் பொது ரோட்டில் அவரை வேகமாக முந்திச் சென்றதற்கு அவருக்கு அபராதம் விதித்தார், ஒரு ஆட்டத்தில் முதல் பாதி சரியாய் விளையாடாத நிலையில் வீரர்கள் மீது தேநீர் பாத்திரத்தை தள்ளி விட்டார். அபெர்தீன் ஆட்டங்களின் போதான சூழலில் திருப்தியுறாத அவர் அணியை ஊக்கத்தை அதிகப்படுத்துவதற்காக, கிளாஸ்கோ கிளப்களுக்கு ஸ்காட்டிஷ் ஊடகங்கள் அதிக சாதகமாய் நடந்து கொள்வதாகக் குற்றம்சாட்டி ஒரு “முற்றுகை மனோநிலையை” வேண்டுமென்றே உருவாக்கினார். அணி 1982 ஆம் ஆண்டின் ஸ்காட்டிஷ் கோப்பை வெற்றியுடன் தனது பயணத்தைத் தொடர்ந்தது. வூல்வ்ஸ் அணியில் அவருக்கு மேலாளர் வேலை கிட்டியது, ஆனால் வூல்வ்ஸ் அணி சிக்கலில் இருந்தது என்றும், “அபெர்தீனில் தனது லட்சியங்கள் இன்னும் பாதி கூட பூர்த்தியாகவில்லை” என்றும் கூறி அந்த வாய்ப்பை பெர்குசன் ஏற்றுக் கொள்ளவில்லை.
கேள்வி: அலெக்ஸ் ஃபெர்குஸன் - ஐரோப்பிய வெற்றி பற்றி விளக்கவும்.
பதில்: அடுத்து வந்த சீசனில் (1982-83) இன்னும் பெரிய வெற்றியை நோக்கி அபெர்தீன் அணியை பெர்குசன் வழிநடத்தினார். முந்தைய பருவத்தில் ஸ்காட்டிஷ் கோப்பையை வென்றதன் விளைவாக இந்த அணிக்கு ஐரோப்பிய கோப்பை வெற்றியாளர்கள் கோப்பைக்கு தகுதி கிட்டியிருந்தது. முந்தைய சுற்றில் டாட்டென்ஹேம் ஹாட்ஸ்பூர் அணியை 4-1 என்ற கோல் கணக்கில் வென்றிருந்த பேயர்ன் முனிச் அணியை சிறப்பான வகையில் தோற்கடித்தது. வில்லி மில்லர் கூறும்போது, இந்த வெற்றி தான் அவர்கள் தொடரை வெல்ல முடியும் என்கிற நம்பிக்கையைத் தந்ததாகத் தெரிவித்தார். அதேபோல் அவர்கள் 1983 மே 11 அன்று நடந்த இறுதிப் போட்டியில் ரியல் மாட்ரிட் அணியை 2-1 என்கிற கணக்கில் வென்றனர். ஐரோப்பிய கோப்பையை வென்ற மூன்றாவது அணி என்கிற பெருமையை அபெர்தீன் அணி பெற்றது. “தனது வாழ்க்கையில் உருப்படியாய் ஒன்றை சாதித்த திருப்தி கிட்டியிருப்பதாக” பெர்குசன் இப்போது உணர்ந்தார். அந்த பருவத்தின் லீகிலும் அபெர்தீன் சிறப்பாக விளையாடியது, ரேஞ்சர்ஸ் அணியை 1-0 என்ற கணக்கில் வென்று ஸ்காட்டிஷ் கோப்பையையும் தக்க வைத்துக் கொண்டது. ஆனாலும் அந்த போட்டியில் அணியின் ஆட்டத்தில் திருப்தியுறாத பெர்குசன் போட்டிக்குப் பிந்தைய தொலைக்காட்சி பேட்டியில் “மதிப்புக் குறைக்கும் ஆட்டம்” என்று கூறி வீரர்களை மனவருத்தம் கொள்ளச் செய்தார். அதற்குப் பின் அந்த கூற்றை திரும்பப் பெற்றுக் கொண்டார். 1983-84 பருவத்தில் சராசரியானதொரு துவக்கத்திற்குப் பிறகு, அபெர்தீனின் ஆட்டம் மேம்பட்டது. அந்த அணி ஸ்காட்டிஷ் லீகை வென்றதோடு ஸ்காட்டிஷ் கோப்பையையும் தக்க வைத்தது. 1984 விருதுப் பட்டியலில் ஃபெர்குஸனுக்கு OBE விருது வழங்கப்பட்டது, அத்துடன் அந்த பருவத்தில் ரேஞ்சர்ஸ், ஆர்ஸினல் மற்றும் டோட்டன்ஹேம் ஹாட்ஸ்பூர் ஆகிய அணிகளில் மேலாளராகச் சேர அவருக்கு வாய்ப்பு கிட்டியது. அபெர்தீன் தங்களது லீக் பட்டத்தை 1984-85 பருவத்திலும் தக்கவைத்துக் கொண்டனர். ஆனால் 1985-86 இல் ஏமாற்றமானதொரு பருவத்தை சந்தித்தனர். இரண்டு உள்ளூர் கோப்பைகளிலும் அவர்கள் வென்றனர் என்றாலும் லீகில் நான்காவது இடத்தையே பிடித்தனர். 1986 ஆம் ஆரம்பத்தில் அந்த கிளப்பின் இயக்குநர் குழுவில் ஒருவராக பெர்குசன் நியமிக்கப்பட்டிருந்தார், ஆனாலும் தான் அந்த கோடையிலேயே விலகும் எண்ணத்துடன் இருப்பதாக குழுவின் தலைவர் டிக் டொனால்டிடம் பெர்குஸன் அந்த ஏப்ரலில் தெரிவித்து விட்டார். 1986 உலகக் கோப்பைத் தகுதிச் சுற்றுகளின் சமயத்தில் ஸ்காட்டிஷ் தேசிய அணிக்கான பயிற்சியாளர் குழுவில் ஃபெர்குஸனும் ஒரு பகுதியாக இருந்தார். ஸ்காட்லாந்து தங்களது குழுவில் இருந்து தேர்வு பெற்று ஆஸ்திரேலியாவிற்கு எதிராக விளையாட தகுதி பெற்ற போட்டியின் இறுதியில் 1985 ஆம் ஆண்டு செப்டம்பர் இறுதியில் மேலாளர் ஜாக் ஸ்டீன் நிலைகுலைந்து மரணமடைந்தார். ஆஸ்திரேலியாவிற்கு எதிரான போட்டிக்கும் அதனைத் தொடர்ந்து உலகக் கோப்பை போட்டிகளிலும் ஸ்காட்டிஷ் தேசிய அணிக்கு மேலாளராய் பொறுப்பாற்ற பெர்குசன் உடனடியாய் ஒப்புக் கொண்டார். தனது சர்வதேச கடமைகளை நிறைவு செய்வதற்கு அவர் ஆர்ச்சி நாக்ஸை தனது இணைமேலாளராக அபெர்தீனில் நியமித்தார். இந்த சமயத்தில் டாட்டென்ஹேம் ஹாட்ஸ்பூர் அணி பீட்டர் ஸ்ரீவெஸ் பார்த்துக் கொண்டிருந்த மேலாளர் பொறுப்பை ஃபெர்குஸனுக்கு அளிப்பதாக வாய்ப்பளித்தது. ஆனால் அவர் அந்த வாய்ப்பை நிராகரித்ததை அடுத்து, லுடன் டவுனைச் சேர்ந்த டேவிட் ப்ளீட்டுக்கு அவ்வாய்ப்பு சென்றது. ஆர்ஸினல் மேலாளராக டோன் ஹோவுக்குப் பதிலாக நியமிக்கப்படுவதற்கும் ஃபெர்குஸனுக்கு வாய்ப்புக் கிட்டியது. அந்த வாய்ப்பையும் அவர் நிராகரித்து விட்டார். இதனையடுத்து அவ்வாய்ப்பு சக ஸ்காட்லாந்துக்காரரான ஜார்ஜ் கிரஹாமுக்கு சென்றது. அந்த கோடையில் மான்செஸ்டர் யுனைடெட் அணியின் மேலாளர் பதவி ரான் அட்கின்சனிடம் இருந்து ஃபெர்குஸனுக்கு கைமாறவிருப்பதாகவும் ஊகம் கிளம்பியது. இந்த அணி துவக்கத்தில் தொடர்ந்து 10 ஆட்டங்களில் வெற்றி பெற்று வெற்றிப் பெருமிதம் உறுதி என்று தோன்றிய நிலையில் அதன்பின் தடுமாறி இங்கிலீஷ் தலைமை இடங்களில் நான்காவது இடத்திற்கு சரிந்தது. கோடையில் பெர்குசன் அந்த கிளப்பில் இருந்தார் என்றாலும், 1986 நவம்பரில் அட்கின்ஸன் நீக்கப்பட்ட போது பெர்குசன் இறுதியாக மான்செஸ்டர் யுனைடெடில் இணைந்தார்.
கேள்வி: அலெக்ஸ் ஃபெர்குஸன் - கண்டோனா மற்றும் முதல் லீக் பட்டம் பற்றி நீங்கள் என்ன அறிந்துள்ளீர்கள்?
பதில்: 1990-91 காலத்தில் யுனைடெட் அணியின் லீக் ஆட்டத்திறன் பெருமளவில் மேம்பட்டிருந்தது என்றாலும், அப்போதும் அவர்கள் சீரான திறனை வெளிப்படுத்தவில்லை. ஆறாவது இடத்தைத் தான் இறுதியில் பிடிக்க முடிந்தது. லீக் பட்டத்தை வெல்ல பஸ்பிக்கு பின்னர் வந்த எல்லா பிற மேலாளர்களும் தோல்வியுற்றிருந்த நிலையில் ஃபெர்குஸனால் முடியுமா என்கிற சந்தேகம், முந்தைய பருவத்தில் FA கோப்பை இறுதிப் போட்டியில் வென்றிருந்த போதும் கூட, அப்போதும் சிலரது மனதில் இருந்தது. லீக் கோப்பையில் ஷெஃபீல்டு வெட்னெஸ்டே அணியிடம் 1-0 கணக்கில் தோற்று ரன்னர்ஸ் அப் இடத்தைப் பிடித்தனர். அத்துடன் அப்பருவத்தின் ஸ்பானிஷ் சாம்பியன்களான பார்சிலோனா அணியை 2-1 என்கிற கணக்கில் தோற்கடித்து ஐரோப்பிய கோப்பை வெற்றியாளர்கள் கோப்பையின் இறுதிப் போட்டியையும் அவர்கள் எட்டினர். போட்டிக்குப் பின், அடுத்த பருவத்தில் யுனைடெட் நிச்சயம் லீகை வெல்லும் என்று பெர்குசன் சபதம் எடுத்தார். 1991 நிறைவு பருவத்தில், ஃபெர்குஸனின் உதவியாளர் ஆர்ச்சி நாக்ஸ் விலகி கிளாஸ்கோ ரேஞ்சர்ஸ் அணியில் வால்டர் ஸ்மித்தின் உதவியாளராய் ஆகி விட்டார். இளைஞர் அணி பயிற்சியாளரான ப்ரையன் கிட்டினை நாக்ஸின் இடத்தில் உதவி மேலாளராக பெர்குசன் பதவி உயர்த்தினார். 1991-92 பருவம் ஃபெர்குஸனின் எதிர்பார்ப்புகளைப் பூர்த்தி செய்ய முடியவில்லை. “தவறுகள் துயரத்திற்குக் காரணமாகி இருப்பதாக ஊடகங்கள் உணர்ந்தன” என்று பெர்குசன் தெரிவித்தார். யுனைடெட் அணி முதல்முறையாக லீக் கோப்பை மற்றும் சூப்பர் கோப்பையை வென்றது, ஆனால் பருவத்தின் அநேக காலத்திற்கு பட்டியலில் உயர்ந்த இடத்தில் இருந்த பின் லீக் பட்டத்தை எதிரணியான லீட்ஸ் யுனைடெட் அணியிடம் இழந்தது. லூடன் டவுன் அணியில் இருந்து மிக் ஹார்ஃபோர்டினை தான் ஒப்பந்தம் செய்ய முடியாமல் போனதே லீக் பட்டத்தை யுனைடெட் கோட்டை விட காரணமாகி விட்டதாக பெர்குசன் உணர்ந்தார். அடுத்த பருவத்தில் லீகை வெல்ல வேண்டும் வென்றால் தங்களுக்கு ”ஒரு கூடுதல் பரிணாமம்” அவசியப்படுவதாகவும் அவர் தெரிவித்தார். 1992 முடிவு பருவத்தின் போது, ஒரு புதிய ஸ்ட்ரைக்கரைத் தேடும் வேட்டையில் பெர்குசன் இறங்கினார். முதலில் சவுதாம்டன் அணியில் இருந்து ஆலன் ஷீரரை ஒப்பந்தம் செய்ய அவர் முயன்றார், ஆனால் பிளாக்பர்ன் ரோவர்ஸ் அணி முந்திக் கொண்டது. இறுதியில், கேம்பிரிட்ஜ் யுனைடெட் அணியின் ஸ்ட்ரைக்கரான 23 வயது டியான் டுப்ளினை 1 மில்லியன் பவுண்டு தொகைக்கு ஒப்பந்தம் செய்தார், இது தான் அந்த கோடையில் இவரது ஒரே பெரிய வீரர் ஒப்பந்தம் ஆகும். 1992-93 பருவத்தில் மந்தமான துவக்கத்திற்குப் பிறகு (நவம்பரின் துவக்கத்தில் 22 எண்ணிக்கை வரிசையில் அவர்கள் 10வது இடத்தில் இருந்தனர்) யுனைடெட் லீக் பட்டத்தை (இப்போது பிரிமியர் லீக்) மீண்டும் தவற விடும் என்பதாய் தான் தோன்றியது. ஆயினும், லீட்ஸ் யுனைடெட் அணியில் இருந்து பிரான்ஸ் நாட்டின் ஸ்ட்ரைக்கரான எரிக் கண்டோனாவை 1.2 மில்லியன் பவுண்டு தொகைக்கு வாங்கிய பின், மான்செஸ்டர் யுனைடெட் அணியின் வருங்காலமும், மேலாளராக ஃபெர்குஸனின் நிலைமையும் பிரகாசமுற்றன. மார்க் ஹியூக்ஸ் உடன் கண்டோனா ஒரு வலிமையான கூட்டை உருவாக்கிக் கொண்டு அந்த அணியை பட்டியலின் உயரத்திற்குக் கொண்டு சென்றார். லீக் சாம்பியன்சிப்புக்கான யுனைடெட் அணியின் 26 ஆண்டு கால காத்திருப்பை முடிவுக்குக் கொண்டு வந்ததோடு, அந்த அணியை முதன்முதல் பிரீமியர் லீக் சாம்பியன்களாகவும் ஆக்கினார். ரன்னர்ஸ்-அப் அணியான ஆஸ்டன் வில்லாவைக் காட்டிலும் 10 புள்ளிகள் முன்னணி பெற்று சாம்பியன் பட்டம் வென்றிருந்த யுனைடெட் அணி, மே 2, 1993 அன்று ஓல்ட்ஹாமில் நடந்த போட்டியில் 1-0 என்ற கணக்கில் வென்று தான் பட்டத்தை வென்றிருந்தது. லீக் மேலாளர்கள் கூட்டமைப்பு அந்த ஆண்டின் மிகச் சிறந்த மேலாளராக அலெக்ஸ் ஃபெர்குஸனைத் தேர்வு செய்தது.
கேள்வி: அலெக்ஸ் ஃபெர்குஸன் - இரண்டு இரட்டைகள் பற்றி விளக்கவும்.
பதில்: 1993-94 இன்னும் வெற்றிகளைக் கொண்டுவந்தது. நாட்டிங்ஹாம் ஃபாரஸ்ட் அணியின் 22 வயது மிட்ஃபீல்டரான ராய் கீன் பிரித்தானிய சாதனையாக 3.75 மில்லியன் பவுண்டு தொகைக்கு அமர்த்தப்பட்டார். தனது விளையாட்டு வாழ்க்கையின் நிறைவுக் காலத்தில் இருந்த ப்ரையன் ராப்சனுக்கு நெடுங்கால மாற்று வீரராக இவர் அமர்த்தப்பட்டார். 1993 பிரீமியர் லீகில் ஏறக்குறைய ஆரம்பம் முதல் இறுதி வரைக்கும் யுனைடெட் பட்டியலில் முதலிடத்தில் இருந்தது. அனைத்து போட்டிகளிலும் அதிக கோல் போட்ட வீரராக கண்டோனா இருந்தார். அவர் மார்ச் 1994 சமயத்தில் ஐந்து நாள் இடைவெளியில் இரண்டு முறை வெளியேற்றப்பட்டார் என்ற போதிலும் மொத்தத்தில் 25 கோல்களைப் போட்டிருந்தார். யுனைடெட் லீக் கோப்பையின் இறுதிப் போட்டிக்குள்ளும் நுழைந்தது, ஆனால் ஆஸ்டன் வில்லாவிடம் 3-1 என்ற கோல்கணக்கில் தோற்றது. அந்த அணிக்கு மேலாளராய் ஃபெர்குஸனுக்கு முன்னாள் இருந்த ரான் அட்கின்ஸன் இருந்தார். FA கோப்பை இறுதிப் போட்டியில், செல்ஸியா அணிக்கு எதிராக மான்செஸ்டர் யுனைடெட் சிறப்பான 4-0 என்கிற கோல் கணக்கில் வென்று ஃபெர்குஸனுக்கு இரண்டாவது லீக் மற்றும் கோப்பை இரட்டையையும் பெற்றுத் தந்தது. முதலாவதை 1984-85 சமயத்தில் அபெர்தீன் அணியில் இருந்தபோது ஸ்காட்டிஷ் ப்ரீமியர் டிவிஷன் மற்றும் ஸ்காட்டிஷ் கோப்பை பட்டங்களின் மூலம் அவர் வென்றிருந்தார். பெர்குசன் ஒரே ஒரு பருவ முடிவு ஒப்பந்தம் மட்டும் செய்தார். டேவிட் மேக்காக 1.2 மில்லியன் பவுண்டு தொகையை பிளாக்பர்ன் ரோவர்ஸுக்கு செலுத்தினார். 1994-95 ஃபெர்குஸனுக்கு ஒரு கடினமான பருவமாக அமைந்தது. ஸெல்ஹர்ஸ்ட் பார்க்கில் நடந்த ஒரு போட்டியில் கிறிஸ்டல் பேலஸ் அணியின் ஆதரவாளர் ஒருவரை கேண்டோனா அடித்து விட்டார், இதனையடுத்து அவர் இங்கிலீஷ் கால்பந்து விளையாட்டில் இருந்து விலகலாம் என்பதாய் தோன்றியது. அவர் மீது விதிக்கப்பட்ட எட்டு மாதத் தடையால் பருவத்தின் இறுதி நான்கு மாதங்களை கேண்டோனா தவற விட நேர்ந்தது. இந்த தாக்குதலுக்காக அவருக்கு 14 நாள் சிறைத் தண்டனையும் கிடைத்தது, ஆனால் மேல்முறையீட்டுக்குப் பின் இந்த தண்டனை ரத்து செய்யப்பட்டு 120 மணி நேர சமுதாய சேவை உத்தரவாக மாற்றப்பட்டது. நல்ல விஷயம் எனப் பார்த்தால், நியூகேஸில் அணியின் துரித ஸ்ட்ரைக்கரான ஆண்டி கோலெ பிரித்தானிய சாதனை அளவாக 7 மில்லியன் பவுண்டு தொகை செலுத்தி ஒப்பந்தமானார், அதே சமயத்தில் இளம் கெய்த் கிலெஸ்பி வடகிழக்குக்கு சென்று விட்டார். ஆயினும், பருவத்தின் இறுதி நாளில் வெஸ்ட் ஹேம் யுனைடெட் அணியுடன் 1-1 என்ற கணக்கில் டிரா செய்ததை அடுத்து மான்செஸ்டர் யுனைடெட் பிடியில் இருந்து சாம்பியன்சிப் நழுவியது. வெற்றி பெற்றிருந்தால் அவர்களுக்கு லீக் கிட்டியிருக்கும். FA கோப்பை இறுதிப் போட்டியிலும் யுனைடெட் அணி 1-0 என்ற கணக்கில் எவர்டன் அணியிடம் தோல்வியைச் சந்தித்தது. 1995 ஆம் ஆண்டின் கோடையில் யுனைடெட் அணியின் மூன்று நட்சத்திர வீரர்கள் விலக அனுமதிக்கப்பட்டு மாற்று வீரர்களும் வாங்கப்பட்டிராத நிலையில் பெர்குசன் கடுமையான விமர்சனத்திற்குள்ளானார். முதலில் பால் இன்ஸ் இத்தாலியைச் சேர்ந்த இண்டர்னேஷனல் அணிக்கு 7.5 மில்லியன் டாலர் தொகைக்கு ஒப்பந்தமாகி சென்று விட்டார்; நெடுங்காலம் இருந்த ஸ்ட்ரைக்கர் மார்க் ஹியூக்ஸ் திடீரென செல்ஸியா அணிக்கு 1.5 மில்லியன் பவுண்டு ஒப்பந்தத்தில் விற்பனை செய்யப்பட்டு விட்டார்; ஆண்ட்ரி கன்செல்ஸ்கிஸ் எவர்டனுக்கு விற்கப்பட்டார். பிரதான அணியில் இடம்பெறத் தயாரான நிலையில் இருந்த ஏராளமான இளம் வீரர்களை யுனைடெட் கொண்டிருந்ததாக பெர்குசன் கருதினார் என்பது தான் பரவலான கருத்தாய் இருக்கிறது. “ஃபெர்கியின் புதியவர்கள்” என்று அழைக்கப்பட்ட இவர்களில் கேரி நெவிலி, பில் நெவிலி, டேவிட் பெக்காம், பால் ஸ்கோலெஸ் மற்றும் நிக்கி பட் ஆகியோர் இருந்தனர். இந்த இளைஞர்கள் அணியின் முக்கிய உறுப்பினர்களாய் ஆகத் தயாராய் இருந்தனர். 1995-96 பருவத்தின் முதல் ஆட்டத்தில் ஆஸ்டன் வில்லா அணியிடம் யுனைடெட் 3-1 என்ற கோல் கணக்கில் தோற்ற போது, ஊடகங்கள் பெர்குசன் மீது வெளிப்படையாக கேலி பேசின. அலெக்ஸ் ஃபெர்குஸனின் அணியில் நிறைய இளைஞர்களும் அனுபவமில்லாதவர்களும் இருப்பதால் அந்த அணிக்கு வாய்ப்பு குறைவு என அவர்கள் கூறினார்கள். அன்றைய ஆட்ட விமர்சகர் ஆலன் ஹேன்ஸன் “குழந்தைகளை வைத்து நீங்கள் எந்த ஒன்றையும் வெல்ல முடியாது” என்று கூறியது புகழ்பெற்ற வாசகமானது. ஆனாலும், இளம் வீரர்கள் திறமையாக விளையாடியதோடு தங்களது அடுத்த ஐந்து ஆட்டங்களிலும் வெற்றி பெற்றனர். தடை முடிந்து கேண்டோனா திரும்பியது அணிக்கு பெரும் பலமளித்தது, ஆனாலும் நியூகேஸில் அணியைக் காட்டிலும் 14 புள்ளிகள் பின் தங்கிய நிலையில் இவர்கள் இருந்தனர். ஆனபோதும், 1996 ஆம் ஆண்டு ஆரம்பத்தில் தொடர்ந்து பல தொடர்களில் நன்கு விளையாடியது இந்த இடைவெளியை நிரப்பியது, அத்துடன் மார்ச்சின் ஆரம்பம் முதல் பட்டியலில் யுனைடெட் முதலிடத்தைப் பிடித்தது. போட்டி அணியான நியூகேஸில், ஜனவரியில் 12 புள்ளிகள் அதிகமாய்ப் பெற்று முதலிடத்தில் இருந்தது என்றாலும், தங்களது ஆரம்ப வெற்றிகளைப் பயன்படுத்திக் கொள்ள முடியாமல் போனது. நியூகேஸில் அணியின் மேலாளரான கெவின் கீகன் நேரலைத் தொலைக்காட்சியில் அந்த புகழ்மிக்க ஆவேச வரிகளைக் கூறிய தருணம் தான் (”அவர்களைத் தோற்கடிப்பது தான் எனக்கு ரொம்பப் பிடிக்கும்! ஆம், எனக்கு ரொம்பப் பிடிக்கும்!”) தனது எதிரியைக் காட்டிலும் ஃபெர்குஸனின் கை ஓங்கிய தருணமாய் பொதுவாகக் குறிப்பிடப்படுவதுண்டு. பருவத்தின் இறுதி நாளில் யுனைடெட் அணியின் பிரீமியர் லீக் பட்ட வெற்றி உறுதியானது. அந்த வருடத்தின் FA கோப்பை இறுதிப் போட்டியில், லிவர்பூல் அணிக்கு எதிராக விளையாடிய இவர்கள், கேண்டோனாவின் ஒரு தாமதமான கோலில் 1-0 என்ற கணக்கில் வெற்றி பெற்றனர். ஐந்து பருவங்களில் தங்களது நான்காவது பிரீமியர் லீக் பட்டத்தை நோக்கி மான்செஸ்டர் யுனைடெட் அணி வெற்றிநடை போட பெர்குசன் வழிகாட்டுவதை 1996-97 கண்டது. அக்டோபரின் பிற்பகுதியில், மூன்று லீக் தோல்விகளை வரிசையாக சந்தித்ததோடு, இதில் 13 கோல்களும் இவர்களுக்கு எதிராகப் போடப்பட்டிருந்தன. ஐரோப்பாவில் 40 வருடங்களாக தாயகத்தில் தோற்காதிருந்த சாதனையையும் அவர்கள் அதிக பிரபலமுறாத ஃபெனர்பாசி (Fenerbahçe) துருக்கிய அணியிடம் தோற்று இழந்தனர். ஆனாலும் அவர்கள் சாம்பியன்ஸ் லீக் அரை இறுதியில் நுழைந்தனர், அங்கு ஜெர்மனியின் போருஸியா டோர்ட்மண்ட் அணியிடம் தோற்றனர். பருவத்தின் முடிவில், எதிர்பாராவிதமாய் கேண்டோனா கால்பந்தில் இருந்து ஓய்வு பெற்றார்.
கேள்வி: அலெக்ஸ் ஃபெர்குஸன் - ஹேட்ரிக் பட்டங்கள் பற்றி நீங்கள் என்ன அறிந்துள்ளீர்கள்?
பதில்: மூன்றே பிரீமியர் லீக் தோல்விகள் மற்றும் 18 புள்ளிகள் கையிருப்புடன் சாம்பியன்களாக 1999-2000 பருவத்தை மான்செஸ்டர் யுனைடெட் அணி நிறைவு செய்தது. யுனைடெட் அணிக்கும் பிரீமியர் லீகின் மற்ற அணிகளுக்கும் இடையில் இருந்த மிகப்பெரும் இடைவெளியைக் கண்டு சிலர், இந்த கிளப்பின் நிதி ஆதிக்கம் இங்கிலீஷ் கால்பந்து விளையாட்டிற்கே கிளம்புகிறதோ என்று கூட யோசித்தனர். 2000 ஆவது ஆண்டு ஏப்ரலில், மான்செஸ்டர் யுனைடெட் அணி டச்சு ஸ்ட்ரைக்கரான ரூட் வான் நிஸ்டெல்ரூயை பிஎஸ்வி எய்ந்தோவன் அணியில் இருந்து பிரித்தானிய சாதனை அளவாக 18 மில்லியன் பவுண்டு தொகைக்கு ஒப்பந்தம் செய்திருப்பதாக அறிவிக்கப்பட்டது. ஆனால் வான் நிஸ்டெல்ரூய் மருத்துவ சோதனையில் தேறத் தவறியதை அடுத்து, இந்த முடிவு நிறுத்தி வைக்கப்பட்டது. அவர் தனது உடல்தகுதியை மீட்கும் பொருட்டு தாயகத்திற்கு திரும்பினார். ஆனால் அங்கு அவருக்கு நேர்ந்த ஒரு பெரிய கால்மூட்டு காயத்தால் ஏறக்குறைய ஒரு வருடத்திற்கு விளையாட முடியாமல் போனது. மொனாகோ அணியில் இருந்து 28 வயது பிரெஞ்சு கோல்கீப்பரான ஃபேபியன் பார்தெஸ் 7.8 மில்லியன் பவுண்டு தொகைக்கு ஒப்பந்தமானார், ஒரு பிரித்தானிய கிளப்பால் ஒப்பந்தம் செய்யப்பட்ட மிக விலை உயர்ந்த கோல்கீப்பராக இவர் ஆனார். யுனைடெட் மீண்டும் பட்டம் வென்றது. 2001 முடிவு பருவத்தில் ரூட் வான் நிஸ்டெல்ரூய் இணைந்து கொண்டார். பின் வெகு விரைவில் அணிமாற்ற வீரருக்கான தொகையிலும் பிரித்தானிய சாதனையை மான்செஸ்டர் உடைத்தது. அர்ஜெண்டினாவைச் சேர்ந்த தாக்குதல் ஆட்டம் நடத்தும் மிட்ஃபீல்டரான யுவான் செபாஸ்டியான் வெரோன் (Juan Sebastián Verón) அணிமாறுவதற்கு லேஸியோ அணிக்கு 28.1 மில்லியன் பவுண்டு தொகை பேசப்பட்டது. ஆயினும் அவர் இந்த தொகையினால் எழுந்த எதிர்பார்ப்பை பூர்த்தி செய்யும் வகையில் விளையாடவில்லை. இரண்டு ஆண்டுகளுக்குப் பிறகு அவர் செல்ஸியா அணிக்கு 15 மில்லியன் பவுண்டு தொகைக்கு விற்பனை செய்யப்பட்டார்.
கேள்வி: அலெக்ஸ் ஃபெர்குஸன் - இரண்டாவது ஐரோப்பிய கோப்பை பற்றி தகவல் சொல்.
பதில்: படிமம்:Ferguson and Queiroz.jpg ராய் கீனுக்கு மாற்று வீரராக மைக்கேல் காரிக் 14 மில்லியன் பவுண்டு தொகைக்கு ஒப்பந்தம் செய்யப்பட்டார். ஆயினும் இத்தொகை பங்கேற்புகள் மற்றும் முடிவுகளின் அடிப்படையில் 18.6 மில்லியன் பவுண்டுகள் வரை எதிர்காலத்தில் அதிகரிப்பதானது. இந்த பருவத்தை நல்ல முறையில் துவங்கிய யுனைடெட் அணி, முதன்முறையாக தங்களது முதல் நான்கு பிரீமியர் லீக் ஆட்டங்களில் வென்றது. பிரீமியர் லீகில் ஆரம்ப வேகத்தை உருவாக்கிய அவர்கள் அந்த 38 போட்டிகள் கொண்ட பருவத்தின் பத்தாவது போட்டி முதல் முதலிடத்தை விட்டுக் கொடுக்கவில்லை. 2006 ஜனவரியின் ஒப்பந்தங்கள் யுனைடெட் அணியின் ஆட்டத்திறனில் பெரும் பாதிப்பைக் கொண்டிருந்தன; ஏற்கனவே இருந்த ரியோ ஃபெர்டினாண்ட் மற்றும் அணித் தலைவர் கேரி நெவிலி ஆகியோருடன் சேர்ந்து பேட்ரைஸ் எவ்ரா மற்றும் நெமாஞ்சா விடிக் ஒரு வலிமையான பின் வரிசையை உருவாக்கினர். மைக்கேல் காரிக்கின் ஒப்பந்தம் ஊடகத்தின் பெரும்பகுதியால் கேள்விகுட்படுத்தப்பட்டு விமர்சனத்திற்குள்ளானது என்றாலும், பால் ஸ்கோலெஸ் உடன் திறம்பட கூட்டு திறனை வெளிப்படுத்தும் வகையில் யுனைடெட் அணியின் மிட்ஃபீல்டுக்கு ஸ்திரத்தன்மையையும் கூடுதல் படைப்பாக்கத்தையும் அளித்தது. பார்க் ஜி-ஸங் மற்றும் ரியான் ஜிக்ஸ் ஆகியோர் வேய்ன் ரூனி மற்றும் கிறிஸ்டியானோ ரொனால்டோ ஆகியோருடன் இணைந்து குறிப்பிடத்தக்க வேகம் மற்றும் துல்லியத்துடன் பிரதான அணியில் தங்களது மதிப்பை கோடிட்டுக் காட்டினர். மான்செஸ்டர் யுனைடெட் அணியின் மேலாளராக தான் நியமிக்கப்பட்டதன் 20வது ஆண்டு நிறைவை நவம்பர் 6, 2006 அன்று பெர்குசன் கொண்டாடினார். ஃபெர்குஸனின் முன்னாள் வீரர்கள், இந்நாள் வீரர்கள், அத்துடன் அவரது பழைய எதிரியான ஆர்ஸின் வெங்கர், அவரது பழைய அணித்தலைவர் ராய் கீன், மற்றும் இப்போதைய வீரர்கள் அனைவரும் அவருக்கு வாழ்த்துகள் தெரிவித்தனர். அடுத்த நாளில் கார்லிங் கோப்பையின் நான்காவது சுற்றில் சவுத்எண்ட் அணியிடம் ஒற்றை கோல் தோல்வியை யுனைடெட் எதிர்கொண்டபோது இந்த கொண்டாட்ட சந்தோஷம் மறைந்து போனது. டிசம்பர் 1 அன்று 35 வயது வீரரான ஹென்ரிக் லார்ஸன் அணிக்கு ஒப்பந்தமாகி இருப்பதாய் அறிவிக்கப்பட்டது. இவர் பல வருடங்களாய் அலெக்ஸ் ஃபெர்குஸனால் பெரிதும் போற்றப்பட்டு வந்த ஒரு வீரர் ஆகும். இவரை அணிக்குக் கொண்டு வர பெர்குசன் முன்னரே முயன்றிருந்தார். டிசம்பர் 23, 2006 அன்று கிறிஸ்டியானோ ஆஸ்டன் வில்லா அணிக்கு எதிராய் போட்ட கோல், பெர்குசன் தலைமையில் இந்த கிளப் எடுத்த 2000வது கோலாக ஆனது. இதனையடுத்து மான்செஸ்டர் யுனைடெட் தங்களது ஒன்பதாவது பிரீமியர் லீக் பட்டத்தைக் கைப்பற்றியது. ஆனால் வெம்ப்ளியில் நடைபெற்ற FA கோப்பை இறுதிப் போட்டியில் செல்ஸியா அணியின் டிடியர் ட்ராக்பா தாமதமான நேரத்தில் ஒரு கோல் போட்டதை அடுத்து இரட்டை பட்ட வாய்ப்பு தவறிப் போனது. இந்த ஆட்டத்தில் யுனைடெட் வென்றிருந்தால், நான்கு முறை இரட்டை பட்டங்கள் வென்ற முதல் இங்கிலீஷ் கிளப் என்கிற பெருமையை வென்றிருக்க முடியும். சாம்பியன்ஸ் லீகில், காலிறுதிச் சுற்றின் இரண்டாவது கட்டத்தில் ரோமா அணியை 7-1 என்ற கோல் கணக்கில் வென்று கிளப் அரையிறுதியை எட்டியது. ஆனால் அரையிறுதியின் முதல் கட்டத்தில் 3-2 என மேலே இருந்த நிலையில், இரண்டாவது கட்டத்தில் சான் சிரோவில் மிலனுக்கு எதிராக நடந்த ஆட்டத்தில் 3-0 என்ற கணக்கில் தோல்வியைச் சந்தித்தது. 2007-2008 பருவத்திற்கு, யுனைடெட் பிரதான அணியை வலுப்படுத்துவதற்கு குறிப்பிடத்தக்க ஒப்பந்தங்களை பெர்குசன் செய்தார். வெகு நாளாய் எண்ணிக் கொண்டிருந்த ஓவன் ஹார்கிரீவ்ஸ் பேயர்ன் முனிச் அணியில் இருந்து கொண்டுவரப்பட்டார். பல வருட பேச்சுவார்த்தைகளுக்குப் பின் இது சாத்தியமாகி இருந்தது. இளம் போர்ச்சுகீசிய விங்கரான நானி மற்றும் பிரேசில் வீரர் ஆண்டர்சன் ஆகியோர் மூலம் மிட்ஃபீல்டை பெர்குசன் மேலும் வலுப்படுத்தினார். ஒரு சிக்கலான நெடிய அணிமாற்ற சம்பவத்திற்குப் பிறகு அந்த கோடையின் கடைசி ஒப்பந்தமாக வெஸ்ட் ஹாம் யுனைடெட் மற்றும் அர்ஜெண்டினா ஸ்ட்ரைக்கர் கர்லோஸ் டெவெஸ் ஒப்பந்தம் செய்யப்பட்டார். பெர்குசன் தலைமையில் ஒரு பருவத்தின் மிக மோசமான ஆரம்பமாக அது அமைந்தது. முதல் இரண்டு லீக் ஆட்டங்கள் டிராவில் முடிவடைந்த நிலையில் மான்செஸ்டர் சிட்டி அணியிடம் 1-0 என்ற கோல் கணக்கில் அணி தோல்வியைச் சந்தித்தது. ஆயினும், அதன்பின் சுதாரித்து ஆடிய மான்செஸ்டர் பட்டம் வெல்ல ஆர்ஸினலுடன் போட்டியிட்டது. அந்த அணி சிறப்பான ஆட்டத்தை வெளிப்படுத்திய நிலையில், மான்செஸ்டர் யுனைடெட் அணியிலான தனது காலத்தில் தன்னால் மிகச் சிறந்த வகையில் ஒருங்குபடுத்த முடிந்த அணி அது தான் என பெர்குசன் பெருமிதம் பொங்க தெரிவித்தார். 2008 ஆம் ஆண்டு பிப்ரவரி 16 அன்று ஓல்டு டிராஃபோர்டில் நடந்த FA கோப்பை ஐந்தாவது சுற்று போட்டியில் யுனைடெட் அணி ஆர்ஸினலை 4-0 என்ற கோல் கணக்கில் தோற்கடித்தது. ஆனால் ஆறாவது சுற்றில் இறுதியில் கோப்பை வென்ற போர்ட்ஸ்மவுத் அணியிடம் 1-0 என்ற கோல் கணக்கில் தோற்றுப் போனது. யுனைடெட் அணியின் பெனால்டி கோரிக்கை நிராகரிக்கப்பட்ட நிலையில், புரொஃபஷனல் கேம் மேட்ச் அஃபிஷியல்ஸ் போர்டு அமைப்பின் பொது மேலாளரான கீத் ஹேகெட் “தனது வேலையை சரியாக செய்யவில்லை” என்று போட்டி முடிந்த பிறகு பெர்குசன் குற்றம் சாட்டினார். இதனையடுத்து முறையற்று நடந்து கொள்வதாக FA பெர்குஸன் மீது குற்றம் சுமத்தியது, இதனை எதிர்த்து முறையீடு செய்ய பெர்குஸன் தீர்மானித்தார். இது பெர்குசன் அந்த பருவத்தில் எதிர்கொண்ட இரண்டாவது குற்றச்சாட்டு ஆகும். போல்டன் வாண்டரர்ஸில் நிகழ்ந்த 1-0 தோல்விக்குப் பின் ஆட்ட நடுவர் மீது பெர்குசன் கூறிய புகார்களை அடுத்து எதிர்கொண்ட முதலாவது குற்றச்சாட்டினை எதிர்த்து முறையீடு செய்வதில்லை என அவர் தீர்மானித்திருந்தார். 2008 ஆம் ஆண்டு மே 11 அன்று, சுமார் 25 வருடங்களுக்கு முன்பு ஐரோப்பிய கோப்பை வெற்றியாளர்கள் கோப்பையில் ரியல் மாட்ரிட் அணிக்கு எதிரான போட்டியில் அபெர்தீன் அணியை வெற்றிக்கு அழைத்துச் சென்ற அதே தினத்தில், மான்செஸ்டர் யுனைடெட் அணி தனது பத்தாவது பிரீமியர் லீக் பட்டத்தை வெல்ல பெர்குசன் அழைத்துச் சென்றார். மிக அருகில் இருந்த செல்ஸியா அணி இறுதி சுற்றில் செல்கையில் சம புள்ளிகளுடனும் ஒரே ஒரு கோல் எண்ணிக்கை குறைந்தும் இருந்தது. இந்த அணி தாயகத்தில் நடந்த போட்டியில் போல்டான் அணியிடம் 1-1 என்ற கணக்கில் டிரா செய்து மான்செஸ்டர் அணியை விட இரண்டு புள்ளிகள் பின்தங்கியது. படிமம்:SAF CL semi 2009.jpg 21 மே 2008 அன்று மான்செஸ்டர் யுனைடெட் அணியுடனான தனது இரண்டாவது ஐரோப்பிய கோப்பையை பெர்குசன் வென்றார். மாஸ்கோவில் உள்ள லுஸ்னிகி மைதானத்தில் நடந்த முதன்முதல் அனைத்து இங்கிலீஷ் UEFA சாம்பியன்ஸ் லீக் இறுதிப் போட்டியில் கூடுதல் நேரத்திற்குப் பிறகு 1-1 என டிராவில் இருந்ததைத் தொடர்ந்து பெனால்டிகள் அடிப்படையில் 6-5 என்ற கணக்கில் இந்த அணி செல்ஸியா அணியைத் தோற்கடித்தது. கிறிஸ்டியானோ ரொனால்டோ பெனால்டி கோலை தவற விட்டார், இதனால் ஜான் டெரி கோல் போட்டிருந்தால் கோப்பை செல்ஸியா அணியிடம் சென்றிருக்கும். ஆனால் டெரி அந்த வாய்ப்பை கோட்டை விட்டார். இறுதியில் எட்வின் வான் டெர் ஸர் நிகோலஸ் அனெல்காவின் பெனால்டியை தடுத்து விட்டதை அடுத்து பெர்குஸன் தலைமையில் இரண்டாவது முறையும், மொத்தத்தில் மூன்றாவது முறையுமாக இந்த கோப்பையை மான்செஸ்டர் யுனைடெட் கைப்பற்றியது. 2007-08 UEFA சாம்பியன்ஸ் லீகை வென்ற பின், அடுத்த மூன்று ஆண்டுகளுக்குள் தான் மான்செஸ்டர் யுனைடெட் அணியில் இருந்து விலகவிருப்பதாக பெர்குசன் கூறியிருந்தார். ஆனால் மான்செஸ்டர் யுனைடெட் அணியின் தலைமை நிர்வாகியான டேவிட் கில் உடனடியாகத் தலையீட்டு அலெக்ஸ் பெர்குசன் ஓய்வு பெறுவது குறித்த ஊகங்களை புறந்தள்ளினார். 2008-09 பருவத்தில் அணி மந்தமான துவக்கத்தையே பெற்றது என்றாலும், ஒரு ஆட்டம் எஞ்சியிருக்கும் நிலையிலேயே பிரீமியர் லீக் பட்டத்தை வென்று விட்டது. இதனையடுத்து இங்கிலீஷ் கால்பந்து வரலாற்றில் இரண்டு வெவ்வேறு சந்தர்ப்பங்களில் மூன்றுமுறை தொடர்ந்து பிரீமியர் லீக் பட்டத்தை வென்ற மேலாளர் என்னும் பெருமை ஃபெர்குஸனுக்குக் கிடைத்தது. பெர்குசன் தலைமையில் இப்போது மான்செஸ்டர் யுனைடெட் 11 லீக் பட்டங்களை வென்றுள்ளது. 2009 பருவ வெற்றியின் மூலம் லீக் சாம்பியன்களாக மொத்தம் 18 முறை வென்று லிவர்பூல் உடன் சாதனை இடத்தைப் பகிர்ந்து கொள்கிறது. அவர்கள் 2009 சாம்பியன்ஸ் லீக் இறுதிப் போட்டியில் FC பார்சிலோனா அணிக்கு எதிராக மே 27, 2009 அன்று ஆடிய போட்டியில் 2-0 என்ற கணக்கில் தோற்றனர். பட்டம் வழங்கும் நிகழ்ச்சிக்குப் பிறகு பேசிய பெர்குசன் தனது உடல்நிலை ஒத்துழைக்கும் வரை தான் யுனைடெட் அணியுடன் இருக்கப் போவதாகவும், இன்னொரு முறை இந்த பட்டத்தை வெல்வது தனக்கு மிகுந்த மகிழ்ச்சியளிக்கும் என்றும் கூறினார். அந்த வெற்றி லிவர்பூல் அணியை விட ஒரு வெற்றியைக் கூடுதலாக அளித்து, மொத்த வெற்றிகளின் எண்ணிக்கையில் தனிப்பெரும் சாதனையாளராய் மான்செஸ்டர் யுனைடெட் அணியை ஆக்கும். அணிக்கு அலெக்ஸ் பெர்குசன் செய்திருக்கும் பங்களிப்பை கவுரவிக்கும் விதமாக அக்டோபர் 11, 1999 அன்று ஒரு சிறப்பு கவுரவ ஆட்டத்திற்கு ஏற்பாடு செய்யப்பட்டது. இந்த போட்டியில் உலகெங்கும் இருந்து பல்வேறு வீரர்கள் கலந்து கொண்ட வேர்ல்டு XI அணிக்கு எதிராக மான்செஸ்டர் யுனைடெட் ஆடியது.
கேள்வி: அலெக்ஸ் ஃபெர்குஸன் - சர்ச்சைகள் என்பது என்ன?
பதில்: தனது யுனைடெட் வாழ்க்கையில் பெர்குசன் ஏராளமான சர்ச்சைகளை சந்தித்திருக்கிறார்.
கேள்வி: அலெக்ஸ் ஃபெர்குஸன் - கார்டான் ஸ்ட்ராசான் என்பது என்ன?
பதில்: “மை லைஃப் இன் ஃபுட்பால்” என்னும் தனது 1999 ஆம் ஆண்டு சுயசரிதையில் ஸ்ட்ராசான் பற்றி குறிப்பிட்ட பெர்குசன், “இந்த மனிதனை ஒரு அங்குலம் கூட நம்ப முடியாது என்று நான் தீர்மானித்தேன் - அவசரப்பட்டு அவரிடம் அதனையும் நான் சொல்லத் தயாராய் இல்லை” என்று கூறியிருந்தார். இக்கருத்து “ஆச்சரியமளிப்பதாகவும் ஏமாற்றமளிப்பதாகவும்” இருந்ததாக இந்த தாக்குதலுக்கு எதிர்வினை செய்த ஸ்ட்ராசான், ஆயினும் அவதூறு வழக்கு எதுவும் தொடுக்கவில்லை.
கேள்வி: அலெக்ஸ் ஃபெர்குஸன் - டேவிட் பெக்காம் &amp; போட்டியின் முன்கூட்டிய நிர்ணய சர்ச்சை குறித்து விரிவாக சொல்லுங்கள்.
பதில்: 2003 ஆம் ஆண்டில், யுனைடெட் அணி வீரரான டேவிட் பெக்காம் உடன் ஃபெர்குஸனுக்கு ஆடை அறையில் விவாதம் ஏற்பட்டது. இச்சமயத்தில் பெர்குசன் வெறுப்பில் ஒரு கால்பந்து பூட்டை எட்டி உதைக்க அது பெக்காம் முகத்தில் பட்டு அவருக்கு காயம் ஏற்படுத்தியதாக கூறப்பட்டது. ஸ்பேனிய மற்றும் இத்தாலிய அணிகளுக்கு சாதகமாக சாம்பியன்ஸ் லீக் ஆட்ட பட்டியல் முன்கூட்டி தீர்மானிக்கப்பட்டு விட்டதாய் 2003 ஏப்ரல் 5 அன்று பெர்குசன் கூறினார். இதனால் 10,000 சுவிஸ் பிராங்குகள் (4,600 பவுண்டுகள்) அபராதமும் விதிக்கப் பெற்றார்.
கேள்வி: அலெக்ஸ் ஃபெர்குஸன் - ராக் ஆஃப் கிப்ரால்டர் பற்றி விளக்கவும்.
பதில்: 2003 ஆம் ஆண்டில், ராக் ஆஃப் கிப்ரால்டர் என்னும் பந்தயக் குதிரையின் உரிமைத்துவம் குறித்து யுனைடெட் கிளப்பின் மிகப்பெரும் பங்குதாரரான ஜான் மேக்னியர் மீது பெர்குசன் சட்ட நடவடிக்கையைத் துவக்கினார். மேக்னியர் அதற்கு எதிர்மனு தாக்கல் செய்தார். ஜாப் ஸ்டாம், யுவான் வெரான், டிம் ஹோவார்டு, டேவிட் பெல்லியன், கிறிஸ்டியானோ ரொனால்டோ மற்றும் க்ளெபர்சன் ஆகியோர் உள்ளிட்ட வீரர்களின் அணிமாற்ற ஒப்பந்தங்கள் குறித்த “99 கேள்விகளுக்கு” பதிலளிக்க எழுந்த கோரிக்கையால் இந்த சட்ட விவகாரங்கள் மேலும் சிக்கலுற்றன.. இறுதியில் இந்த வழக்கு நீதிமன்றத்திற்கு வெளியே தீர்த்துக் கொள்ளப்பட்டது.
கேள்வி: அலெக்ஸ் ஃபெர்குஸன் - நடுவர்கள் என்பது என்ன?
பதில்: போட்டி அதிகாரிகள் தவறு செய்திருப்பதாக உணரும் சமயத்தில் அவர்களை நிந்திப்பது, வார்த்தைகளில் திட்டுவது மற்றும் வெளிப்படையாக விமர்சனம் செய்வது ஆகிய காரணங்களுக்காக ஏராளமான தண்டனைகளை பெர்குசன் பெற்றிருக்கிறார்: 20 அக்டோபர் 2003 - இரண்டு ஆட்ட தொடுகோட்டு தடை மற்றும் 10,000 பவுண்டு அபராதம். ஆட்டத்தின் நான்காவது அதிகாரியான ஜெஃப் விண்டரை நோக்கி தவறான மற்றும்/அல்லது அவமதிக்கும் வார்த்தைகளைப் பயன்படுத்திய குற்றத்திற்காக. 14 டிசம்பர் 2007 - இரண்டு ஆட்ட தொடுகோட்டு தடை மற்றும் 5,000 பவுண்டு அபராதம். மார்க் கிளாட்டன்பர்கை நோக்கி தவறான மற்றும்/அல்லது அவமதிக்கும் வார்த்தைகளைப் பயன்படுத்திய குற்றத்திற்காக. 18 நவம்பர் 2008 - இரண்டு ஆட்ட தொடுகோட்டு தடை மற்றும் 10,000 பவுண்டு அபராதம். போட்டி ஒன்றின் முடிவுக்குப் பின் மைக் டீனுடன் வார்த்தை மோதலில் ஈடுபட்டதற்காக. 12 நவம்பர் 2009 - நான்கு ஆட்ட தொடுகோட்டு தடை (இரண்டு இடைநிறுத்தம் செய்யப்பட்டன) மற்றும் 20,000 பவுண்டு அபராதம். ஆலன் விலேயின் உடல்தகுதி குறித்து கூறிய கருத்துகளுக்காக. நடுவர்கள் ஃபெர்குஸனைப் பார்த்து மிரள்வது ''ஃபெர்ஜி டைம்'' என்கிற ஒன்றுக்கும் வழிவகுத்திருப்பதாய் கூறப்படுகிறது. அதாவது மான்செஸ்டர் யுனைடெட் அணி பின்தங்கியிருக்கும் நிலைமையில் அணிக்கு அசாதாரண தாராளத்துடன் கிட்டும் கூடுதல் காய நேரம் இவ்வாறு குறிப்பிடப்படுகிறது. இந்த பதம் 2004 ஆம் ஆண்டில் இருந்து பயன்படுத்தப்படுகிறது. இந்த கருத்து செல்லுபடியாகத்தக்கதே என்பதை தி டைம்ஸ் இதழின் புள்ளிவிவர ஆய்வு தெரிவிக்கிறது. ஆயினும் கூடுதல் நேரத்திற்கும் யுனைடெட் பின்தங்கி இருக்கும் நிலைக்கும் இடையிலான இணையுறவை ஆய்வு செய்கையில் கால்பந்து விளையாட்டின் மற்ற தகுதிவகைகளும் கணக்கில் எடுக்கப்பட வேண்டும் என்பதை இந்தக் கட்டுரை சுட்டிக் காட்டுகிறது.
கேள்வி: அலெக்ஸ் ஃபெர்குஸன் - சொந்த வாழ்க்கை பற்றி தகவல் சொல்.
பதில்: பெர்குசன் செஷைர், வில்ம்ஸ்லோவில் தனது மனைவி கேதி பெர்குசன் (நடுப்பெயர் ஹோல்டிங்) உடன் வாழ்ந்து வருகிறார். இவர்கள் 1966 ஆம் ஆண்டு திருமணம் புரிந்து கொண்டனர். இவர்களுக்கு மூன்று பையன்கள்: மார்க் (1968 ஆம் ஆண்டு பிறந்தவர்) மற்றும் டேரன், ஜாசன் ஆகிய இரட்டையர்கள் (இவர்கள் 1972 ஆம் ஆண்டில் பிறந்தவர்கள்). டேரன் இப்போது பிரெஸ்டன் நார்த் எண்ட் அணியின் மேலாளராக இருக்கிறார். ஜாசன் ஒரு நிகழ்ச்சி நிர்வாக நிறுவனத்தை நடத்தி வருகிறார். 1998 ஆம் ஆண்டில் தொழிற்கட்சிக்கு மிகப்பெரும் நன்கொடை வழங்கிய தனியார்களின் பட்டியலில் பெர்குசன் பெயர் இடம்பெற்றிருந்தது.
கேள்வி: அலெக்ஸ் ஃபெர்குஸன் - வீரர் குறித்து விரிவாக சொல்லுங்கள்.
பதில்: ; செயிண்ட் ஜான்ஸ்டோன் * ஸ்காட்டிஷ் முதல் டிவிஷன் (1): 1962–63 ; ஃபால்கிர்க் * ஸ்காட்டிஷ் முதல் டிவிஷன் (1): 1969–70
கேள்வி: அலெக்ஸ் ஃபெர்குஸன் - மேலாளருக்காக பற்றி விளக்கவும்.
பதில்: இங்கிலீஷ் காலபந்தில் மேலாளராக இவரது பங்களிப்பிற்காக பெர்குசன் 2002 ஆம் ஆண்டில் இங்கிலீஷ் ஃபுட்பால் ஹால் ஆஃப் பேமில் துவக்க சேர்க்கையாக கவுரவிக்கப்பட்டார். 2003 ஆம் ஆண்டில் FA பயிற்சியாளருக்கான பட்டயத்தை முதலில் பெற்ற பெருமை ஃபெர்குஸனுக்குக் கிட்டியது. மேலாளர் அல்லது தலைமை பயிற்சியாளர் பொறுப்பில் குறைந்த பட்சம் 10 வருட அனுபவம் உள்ள பயிற்சியாளர்கள் அனைவருக்கும் இந்த பட்டயம் வழங்கப்பட்டது. பிரெஸ்டனை மையமாகக் கொண்டு அமைந்திருக்கும் தேசிய கால்பந்து அருங்காட்சியகத்தில் இவர் துணைத் தலைவராக உள்ளார். அத்துடன் லீக் மேலாளர்கள் கூட்டமைப்பின் நிர்வாகக் குழுவில் ஒரு உறுப்பினராகவும் இருக்கிறார். அத்துடன் இங்கிலாந்து-ஸ்காட்லாந்து எல்லையில் வடக்கிலும் தெற்கிலும் (மான்செஸ்டர் யுனைடெட் அணியுடன் பிரீமியர் லீக் வென்றார், அபெர்தீன் அணியுடன் ஸ்காட்டிஷ் பிரீமியர் டிவிஷனை வென்றார்) உயர்ந்த லீக் கவுரவங்களையும் இரட்டை கவுரவத்தையும் பெற்ற ஒரே மேலாளர் என்கிற சிறப்பும் இவருக்கு உண்டு. ; செயிண்ட் மிரென் * ஸ்காட்டிஷ் முதல் டிவிஷன் (1): 1976-77 ; அபெர்தீன் * ஸ்காட்டிஷ் பிரீமியர் டிவிஷன் (3): 1979–80, 1983–84, 1984–85 * ஸ்காட்டிஷ் கோப்பை (4): 1981–82, 1982–83, 1983–84, 1985–86 * ஸ்காட்டிஷ் லீக் கோப்பை (1): 1985–86 * UEFA கோப்பை வென்றவர்கள் கோப்பை (1): 1982–83 * UEFA சூப்பர் கோப்பை (1): 1991 ; மான்செஸ்டர் யுனைடெட் * பிரீமியர் லீக் (11): 1992–93, 1993–94, 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09 * FA கோப்பை (5): 1989–90, 1993–94, 1995–96, 1998–99, 2003–04 * லீக் கோப்பை (4): 1991–92, 2005–06, 2008–09, 2009–10 * FA தொண்டு/சமுதாய கேடயம் (8): 1990*, 1993, 1994, 1996, 1997, 2003, 2007, 2008 (* பகிர்ந்து கொள்ளப்பட்டது) * UEFA சாம்பியன்ஸ் லீக் (2): 1998–99, 2007–08 * UEFA கோப்பை வென்றவர்கள் கோப்பை (1): 1990–91 * UEFA சூப்பர் கோப்பை (1): 1991 * கண்டங்களுக்கு இடையேயான கோப்பை (1): 1999 * ஃபிஃபா கிளப் உலகக் கோப்பை (1): 2008 ; தனிநபர் * கால்பந்து எழுத்தாளர்கள் கழக மரியாதை விருது: 1996 * முசாபினி பதக்கம்: 1999 * ஆண்டின் சிறந்த UEFA சாம்பியன்ஸ் லீக் மேலாளர்: 1998–99 * ஆண்டின் சிறந்த விளையாட்டு பிரபலத்திற்கான பிபிசி பயிற்சியாளருக்கான விருது: 1999 * ஆண்டின் சிறந்த விளையாட்டு பிரபலத்திற்கான பிபிசி அணிக்கான விருது: 1999 * ஆண்டின் சிறந்த IFFHS கிளப் கோச் விருது: 1999 * தசாப்தத்தின் சிறந்த LMA மேலாளர்: 1990s * ஆண்டின் சிறந்த அணிக்கான லாரிஸ் உலக விளையாட்டு விருது: 2000 * ஆண்டின் சிறந்த விளையாட்டு பிரபலத்திற்கான பிபிசி வாழ்நாள் சாதனைக்கான விருது: 2001 * இங்கிலீஷ் கால்பந்தாட்ட புகழ்க் கூடம்: 2002 * ஓன்ஸெ டி’ஓர் ஆண்டின் சிறந்த பயிற்சியாளர் (2): 1999, 2007 * தொழில்முறை கால்பந்து வீரர்கள் கழகத்தின் திறமை விருது: 2007 * ஆண்டின் சிறந்த UEFA அணி (2): 2007, 2008 * பிரீமியர் லீக் 10 பருவங்கள் விருதுகள் (1992/3 - 2001/2) ** தசாப்தத்தின் சிறந்த மேலாளர் ** பயிற்சியாளராய் அதிகப்பட்ச பங்கேற்பு (392 ஆட்டங்கள்) * ஆண்டின் சிறந்த பிரீமியர் லீக் மேலாளர் (9): 1993–94, 1995–96, 1996–97, 1998–99, 1999–2000, 2002–03, 2006–07, 2007–08, 2008–09 * மாதத்தின் சிறந்த பிரீமியர் லீக் மேலாளர் (24): ஆகஸ்டு 1993, அக்டோபர் 1994, பிப்ரவரி 1996, மார்ச் 1996, பிப்ரவரி 1997, அக்டோபர் 1997, ஜனவரி 1999, ஏப்ரல் 1999, ஆகஸ்டு 1999, மார்ச் 2000, ஏப்ரல் 2000, பிப்ரவரி 2001, ஏப்ரல் 2003, டிசம்பர் 2003, பிப்ரவரி 2005, மார்ச் 2006, ஆகஸ்டு 2006, அக்டோபர் 2006, பிப்ரவரி 2007, ஜனவரி 2008, மார்ச் 2008, ஜனவரி 2009, ஏப்ரல் 2009, செப்டம்பர் 2009 * ஆண்டின் சிறந்த LMA மேலாளர் (2): 1998–99, 2007–08 * உலகக் கால்பந்து இதழின் ஆண்டின் சிறந்த உலக மேலாளர் (4): 1993, 1999, 2007, 2008 ; கௌரவங்களும் சிறப்பு விருதுகளும் * பிரித்தானிய சாம்ராஜ்ய ஒழுங்கின் அதிகாரி (OBE): 1983 * பிரித்தானிய சாம்ராஜ்ய ஒழுங்கின் தளபதி (CBE): 1995 * நைட் பேச்சலர்: 1999
கேள்வி: அலெக்ஸ் ஃபெர்குஸன் - ஒரு மேலாளராக குறித்து விரிவாக சொல்லுங்கள்.
பதில்: {| class="wikitable" style="text-align: center" |- !rowspan=2|அணி !rowspan=2|நாட் !rowspan=2|ஆரம்ப காலம் !rowspan=2|நிறைவுக் காலம் !colspan=7|சாதனை |- !!G !! ! W !! D !! L !! GF !! GA !! வெற்றி % |- |align=left|கிழக்கு ஸ்டர்லிங்ஷயர் F.C. | |align=left|1 ஜூன் 1974 |align=left|20 அக்டோபர் 1974 |- |align=left|செயிண்ட் மிரென் F.C. | |align=left|21 அக்டோபர் 1974 |align=left|31 மே 1978 |- |align=left|அபெர்தீன் F.C. | |align=left|1 ஆகஸ்டு 1978 |align=left|5 நவம்பர் 1986 |- |align=left|ஸ்காட்லாந்து தேசிய கால்பந்து அணி | |align=left|10 செப்டம்பர் 1985 |align=left|13 ஜூன் 1986 |- |align=left|மான்செஸ்டர் யுனைடெட் F.C. | |align=left|6 நவம்பர் 1986 |align=left|''தற்போது'' |- !colspan="4"|மொத்தம் |}
கேள்வி: அலெக்ஸ் ஃபெர்குஸன் - குறிப்புதவிகள் பற்றி தகவல் சொல்.
பதில்: * *